Oficiālais Vēstnesis L 203 , 28/07/2001 Lpp. 0020 - 0021



Komisijas Lēmums (2001. gada 13. jūlijs), ar ko izveido kopīgu fiskālo marķējumu gāzeļļām un petrolejai (izziņots ar dokumenta numuru C(2001) 1728) (2001/574/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 27. novembra Direktīvu 95/60/EK par gāzeļļas un petrolejas [1] fiskālo marķējumu un jo sevišķi tās 2. panta 2. punktu, tā kā: (1) Lai iekšējais tirgus darbotos pareizi un jo sevišķi lai novērstu izvairīšanos no nodokļiem, Direktīva 95/60/EK ir noteikusi kopīgu marķējuma sistēmu, lai identificētu gāzeļļas, uz kurām attiecas KN kods 27100069, un petroleju, uz kuru attiecas KN kods 27100055, kas ir nodotas patēriņam un ir atbrīvotas no akcīzes nodokļa, vai uz kurām attiecas pazemināta akcīzes nodokļa likme. Lai ievērotu sēra saturu gāzeļļās, no 1996. gada pirmais kods ir sadalīts KN kodos 27100066, 27100067 un 27100068. (2) Fiskālā marķējuma mērķiem izmantojamā produkta izvēles procesā pēc uzaicinājuma piedāvātās vielas tika rūpīgi pārbaudītas no tehniskā viedokļa ar Kopīgā pētniecības centra, 14 dalībvalstu valsts muitas laboratoriju un citu ķīmijas institūtu un ekspertu grupu palīdzību. (3) Pārbaužu rezultātā Solvent Yellow 124 apmierināja sešus no septiņiem uzaicinājumā minētajiem kritērijiem un tādējādi visvairāk atbilda pieprasītajam standartam. (4) Saskaņā ar Toksikoloģijas, ekotoksikoloģijas un vides zinātnisko komiteju, Solvent Yellow 124 papildu veselības un vides riski neizraisa nekādu pierādītu kaitējumu. (5) Tādēļ minētais produkts jānosaka kā kopīgais fiskālais marķējums Direktīvas 95/60/EK nozīmē, uz kuru attiecas direktīvā minētie nosacījumi. Marķējuma līmenis ir vismaz 6 miligrami marķējuma uz minerāleļļas litru. (6) Pieejamība Solvent Yellow 124, neskatoties uz to, ka sešās dalībvalstīs tas ir patentēts, ir nodrošināta ar licences nolīgumiem. (7) Lēmums neatbrīvo nevienu uzņēmumu no tā pienākumiem atbilstoši Līguma 82. pantam. (8) Pirms šī Lēmuma stāšanās spēkā dalībvalstu administrācijām un industrijai ir jādod atbilstošu laika posmu, lai tās sagatavotos efektīvai kopīgā fiskālā marķējuma izmantošanai. (9) Nosakot termiņus lēmuma pārskatīšanai, ir jāņem vērā iespējas, ko piedāvā zinātnes attīstība. (10) Šajā lēmumā noteiktie pasākumi ir saskaņā ar Akcīzes nodokļa komitejas atzinumu, IR PIEŅĒMUSI ŠO LĒMUMU. 1. pants Direktīvā 95/60/EK noteiktais kopīgais fiskālais marķējums gāzeļļu, uz kurām attiecas KN kodi 27100066, 27100067 un 27100068, kā arī petrolejas, uz kuru attiecas KN kodi 27100055, marķēšanai, ir Solvent Yellow 124, kas ir noteikts šī lēmuma pielikumā. Marķējuma līmenim jābūt vismaz 6 miligrami uz vienu minerāleļļas litru. 2. pants Šo lēmumu ir jāpārskata, vēlākais, līdz 2006. gada 31. decembrim, ņemot vērā marķēšanas sistēmu tehnisko attīstību un nepieciešamību apkarot to minerāleļļu negodīgu izmantošanu, kurām netiek piemērots akcīzes nodoklis vai uz kurām attiecas pazemināta akcīzes nodokļa likme. Ja tiek konstatēts Solvent Yellow 124 izraisīts papildu veselības vai vides kaitējums, lēmums jāpārskata agrāk. 3. pants Šo lēmumu piemēro no 2002. gada 1. augusta. 4. pants Šis lēmums ir adresēts dalībvalstīm. Briselē, 2001. gada 13. jūlijā Komisijas vārdā — Komisijas loceklis Frederik Bolkestein [1] OV L 291, 6.12.1995., 46. lpp. -------------------------------------------------- PIELIKUMS 1. Tirdzniecības nosaukums: SUDAN 455 2. Indekss saskaņā ar Krāsu indeksu: Solvent Yellow 124 3. Zinātniskais nosaukums: N-etil-N-[2-(1-izobutoksietoksi)etil]-4-(fenilazo)anilīns --------------------------------------------------